Alain Connes
Store norske leksikon,Realfag,Matematikk,Matematikkens grunnlag og historie,Biografier innen matematikk
Alain Connes er en fransk matematiker og en av vår tids betydelige matematikere. Han er professor ved Collège de France. I 1982 ble han tildelt den eksklusive Fields' medalje. Han er medlem av det franske vitenskapsakademi.
Connes har en omfattende vitenskapelig produksjon bak seg, blant annet har han løst flere vanskelige problemer innen teorien for operatoralgebraer (den matematiske modell for kvantemekanikken) og etablert forbindelser mellom felter som algebraisk geometri, algebra og matematisk analyse.Hans hovedverk er Géométrie non commutative (1990), hvor han lanserer en vidtfavnende utvidelse av geometrien, med siktemål å oppnå en ny virkelighetsforståelse. Sammen med nevrobiologen Jean-Pierre Changeux har han også utgitt boken Matière à pensée (1989). Les mer i Store norske leksikon matematikk